****

**REPUBLIKA E SHQIPËRISË **

**MINISTRIA E DREJTËSISË**

**DREJTORIA E PËRGJITHSHME EKONOMIKE DHE SHËRBIMEVE MBËSHTETËSE**

**DREJTORIA E BUXHETIT DHE MENAXHIMIT FINANCIAR**

**SEKTORI I BUXHETIT**

Nr.\_\_\_\_\_\_prot. Tiranë, më\_\_\_.\_\_\_.2024

Lënda**:** Dërgohen raportet e monitorimit për 8-mujorin e vitit 2024

**MINISTRISË SË FINANCAVE**

Tiranë

Në zbatim të Ligjit nr.9936, datë 26.06.2008 “Për menaxhimin e sistemit buxhetor në Republikën e Shqipërisë”, të ndryshuar, Ligjit nr.97 datë 07.12.2023 “Për buxhetin e vitit 2024”, Udhëzimit plotësues nr.1, datë 24.01.2024 “Për zbatimin e Buxhetit të vitit 2024”, Udhëzimit të Ministrisë së Financave, nr. 9, datë 20.03.2018 “Për procedurat standarte të zbatimit të buxhetit”, të ndryshuar dhe Udhëzimit nr.14 datë 30.05.2023 “Për procedurat standarde të monitorimit të buxhetit në Njësitë e Qeverisjes Qendrore”, Ministria e Drejtësisë ka analizuar realizimin e fondeve buxhetore për periudhën 8-mujore të vitit 2024, për të gjitha programet e saj në përputhje me objektivat dhe realizimin e treguesve të performancës.

Ministria e Drejtësisë monitoron fondet buxhetore për nëntë programe;

* 1. *Planifikim, Menaxhim dhe Administrim*
  2. *Ndihma Juridike Falas*
  3. *Publikime Zyrtare*
  4. *Mjekësia Ligjore*
  5. *Sistemi i Burgjeve*
  6. *Shërbimi i Përmbarimit Gjyqësor*
  7. *Shërbimet për Çështjet e Birësimeve*
  8. *Shërbimi i Kthimit dhe Kompensimit të Pronave*
  9. *Shërbimi i Provës*

Realizimi i fondeve buxhetore për periudhën 8-mujore të vitit 2024, sipas programeve të Ministrisë së Drejtësisë në formë tabelare, paraqitet si më poshtë:

Realizimi i fondeve buxhetore sipas programeve në Ministrinë e Drejtësisë



Realizimi i fondeve buxhetore sipas programeve në Ministrinë e Drejtësisë

*në mijë lekë*

Paraqitja grafike e realizimi të buxhetit sipas zërave kryesorë të shpenzimeve

*në mijë lekë*

Në total për Ministrinë e Drejtësisë, për periudhën 8-mujore të vitit 2024, fondet janë realizuar 53%.

Sipas, zërave, fondet buxhetore u realizuan;

* Shpenzimet e personelit në masën 64%
* Shpenzimet operative në masën 51%
* Shpenzimet kapitale në masën 1.1%
* Fondi për kompensimin e ish-pronarëve është realizuar 24%

Siç shihet edhe në grafikun e mësipërm, ecuria e realizimit të shpenzimeve është në nivele mesatare për të gjitha institucionet e Ministrisë së Drejtësisë.

**Shpenzimet e personelit** janë realizuar në masën rreth 64%. Në total në Ministrinë e Drejtësisë kanë qënë mesatarisht vende vakante 473 për 8-mujorin e vitit 2024. Numri i vendeve vakante në Sistemin e Burgjeve është 372 por po pëson ulje duke u krahasuar me fundvitin e kaluar, si pasojë e ndryshimeve ligjore për rekrutimin e stafit policor. Realizimi për çdo institucion në veçanti është pasqyruar në analizat e mëposhtme.

**Shpenzimet operative** janë realizuar në masën 51%. Ky realizim vjen si rezultat i procedurave në proces prokurimi, për letër, kancelari, tonera dhe karburant pranë Operatorit të Blerjeve të Përqendruara. Në Sistemin e Burgjeve është obliguar kontrata për blerjen e ushqimeve për të burgosurit, blerje medikamente dhe blerje e uniformave për policinë e Burgjeve të cilat do të realizohen gjatë vitit 2024.

**Shpenzimet kapitale**, Shpenzimet kapitale janë realizuar në masën 1.1%. Për fondet e planifikuara për blerje pajisje elektronike dhe pajisje zyre ka përfunduar procesi i prokurimit dhe do të realizohen në përiudhat në vijim. Për shpenzimet kapitale janë dhe institucionet e tjera si Operatori i Blerjeve të Përqendruara dhe AKSHI që po kryejnë procedurat e prokurimit për blerje automjetesh dhe pajisje TIK. Fondet e miratuara me me Ligjin nr.97/2023, “Për buxhetin e vitit 2024”, për Ministrinë e Drejtësisë, ishte 14,778,650,000 lekë, me shkresën nr.1123/1, datë 21.02.2024 të Ministrisë së Financave është miratuar shtesa e fondit të veçantë prej 10 milionë lekësh dhe në zbatim të Aktit Normativ nr.1 datë 21.02.2024 janë pakësuar 44 milionë lekë shpenzime përsoneli. Plani i rishikuar është 14,744,650,000 lekë.

**Financimi i huaj**

Shpenzimet kapitale me financim të huaj janë planifikuar 110,000,000 lekë,pornuk janë realizuar.

Monitorimi i Shpenzimeve dhe Produkteve sipas programeve

1. Programi “Planifikim, Menaxhim dhe Administrim”

Brenda këtij programi, planifikohen dhe monitorohen fondet buxhetore për 4 (katër) institucione;

1. *Aparatin e Ministrisë*
2. *Agjencinë Kombëtare të Falimentimit*
3. *Arkivën Shtetërore të Sistemit Gjyqësor*
4. *Qendrën e Parandalimit të Krimeve të të Miturve dhe të Rinjve*

Shpenzimet buxhetore për 8-mujorin e vitit 2024, krahasuar me buxhetin e alokuar janë realizuar rreth 24%.

Më poshtë paraqesim realizimin sipas zërave kryesorë të shpenzimeve:

* + Shpenzimet e personelit 57 %
  + Shpenzimet e tjera operative 72 %
  + Shpenzimet kapitale të brendshme 1 %

**Realizimi i Fondeve të Programit**

*në mijë lekë*

Buxheti fillestar i akorduar, me Ligjin nr.97/2023, “Për buxhetin e vitit 2024”, për programin Planifikim, Menaxhim dhe Administrim, ishte 1,564,456,000 lekë, me shkresën nr.1123/1, datë 21.02.2024 të Ministrisë së Financave është miratuar shtesa e fondit të veçantë prej 800,000 lekësh dhe në zbatim të Aktit Normativ nr.1 datë 21.02.2024 janë pakësuar 44 milionë lekë shpenzime personeli. Në zbatim të VKM-së nr.381 datë 12.06.2024 janë shtuar fondet në vlerën 17,500,000 lekë, në zërin 602 për pagesën e përkthimeve zyrtare. Plani i rishikuar për këtë program është 1,538,756,000 lekë.

Shpenzimet e personelit janë realizuar në masën 57 %. Gjatë periudhës 8-mujore të vitit 2024 në programin Planifikim, Menaxhim dhe Administrim kanë qënë mesatarisht 39 vende vakant në institucionet si më poshtë:

1. Aparati i Ministrisë 38 vende vakante
2. Agjencia Kombëtare e Falimentimit 1 vend vakant

Shpenzimet operative janë realizuar 110,370,265 lekë nga 153,530,000 lekë të planifikuara, rreth 72%.

Shpenzimet e personelit për Aparatin e Ministrisë janë realizuar 191,111,913 lekë nga 339,806,000 lekë të planifikuara për vitin 2024, rreth 56 %. Shpenzimet për mallra dhe shërbime janërealizuar 102,488,451 lekë nga 136,930,000 lekë të planifikuara, rreth 75 %.

Aparati i Ministrisë,ka si objektiv hartimin e legjislacionit dhe përgatitjen e projektakteve në fushën e përgjegjësisë shtetërore të Ministrisë së Drejtësisë dhe dhënien e mendimit të specializuar për aktet ligjore dhe nënligjore të ardhura nga Ministritë e Linjës, monitorimin e profesioneve të lira, përkthimet zyrtare në fushën penale e civile dhe luftën kundër korrupsionit.

* Produkti i parë është “Projektligje dhe projektvendime të hartuara dhe të vlerësusara” për të cilin janë planifikuar 930 dhe realizuar 930 akte ligjore dhe nënligjore. Projektaktet për vlerësim vijnë në Ministrinë e Drejtësisë nga ministritë e linjave dhe institucione të tjera. Të gjitha aktet e ardhura për vlerësim janë vlerësuar nga specialistët e Drejtorisë së Përgjithshme të Kodifikimit dhe Hartimit të Legjislacionit.
* Produkti i dytë “Profesione të lira të monitoruara”, vlerësohet nëpërmjet inspektimeve që kryhen nga Drejtoria e Monitorimit të Profesioneve te Lira. Për këtë produkt janë realizuar 35 inspektime. Inspektimet nga kjo drejtori kryhen në bazë planifikimi por edhe në bazë të ankesave të paraqitura pranë Aparatit të Ministrisë.
* Produkti i tretë është “Përkthime zyrtare të kryera në fushën penale dhe civile” nga 23,000 faqe të planifikuara për tu përkthyer janë realizuar 28,400. Ky produkt është tejkaluar pasi pranë Ministrisë së Drejtësisë ka patur një fluks shumë të lartë për përkthime. Sektori i perkthimeve në bashkëpunim me sektorin e financës bën kontrollin e karakterereve dhe faqeve kompjuterike dhe verifikon përputhshmërinë me faturën tatimore për të kaluar për likuidim.
* Produkti i katërt është “Raporte monitorimi të kryera në fushën antikorrupsion” nga 24 të planifikuara për periudhën raportuese janë realizuar 24.

Për Aparatin e Ministrisë, në shpenzimet kapitale janë planifikuar 6 projekte. Ecuria e realizimit të tyre jepet më poshtë:

1. Blerje pajisje zyre në vlerën 2,000,000 lekë. Gjysma e fondeve janë planifikuar për blerjen e kondicionerëve për të cilët është realizuar procedura e prokurimit. Ka nisur një procedurë prokurimi për blerjen e pajisjeve të zyrës.
2. Blerje pajisje elektronike në vlerën 3,000,000 lekë. Për këtë projekt janë lidhur kontratat për blerjen e pajisjeve TIK. Fondet janë realizuar në vlerën 311,539 lekë diferenca do të realizohet plotësisht brenda vitit 2024.
3. TVSH Operacioni Ndërkombëtar i Monitorimit në vlerën 4,700,000 lekë. Ky projekt është realizuar në vlerën 4,251,647 sipas faturave të paraqitura nga International Monitoring Operation pranë Sektorit të Financës.
4. Tvsh Justice është realizuar 283,240 lekë nga 300,000 lekë të parashikuara.
5. Përmirësimi i sistemit të regjistrit elektronik noterial në vlerën 233,820,000 lekë. Për këtë projekt realizohen procedurat nga AKSHI. Aktualisht është në fazën e publikimit.
6. Ngritja dhe Ndërtimi i Institucionit për edukim dhe rehabilitim të të miturve në vlerën 631,200,000 lekë. Për këtë projekt është kryer procedura e prokurimit për Mbikqyrësin e punimeve. Në pritje të fillimit të punimeve.

**Qendra për Parandalimin e Krimeve të të Miturve dhe të Rinjve**

Produkti “Të mitur të trajtuar”, janë realizuar 27 raste. QPKMR e shtrin veprimtarinë e saj në të gjithë territorin e vendit, ushtron funksione e përgjegjësi në bashkëpunim me Shërbimin e Provës dhe institucionet përgjegjësë të vendimeve penale për të miturit, në përgatitjen e planit individual të rishoqërizimit dhe të rehabilitimit, sipas programeve të shërbimeve, ndjekjen, mbikëqyrjen dhe ofrimin e mbështetjes psikologjike, arsimore, shëndetësore dhe situatën sociale të të miturve pas dënimit. Gjatë 8-mujorit të vitit 2024 janë lidhur marrëveshje bashkëpunimi me klubin e futbollit të Partizanit dhe federatën Shqiptare të Regby për përfshirjen e të miturve në aktivitete sportive. Janë kryer fushata sensibilizimi në bizneset, organizatat dhe korporatat për punësimit e të miturve që kanë kryer një veprim penal. Shpenzimet e personelit janë realizuar 16,587,436 lekë nga 27,000,000 lekë të planifikuara për vitin 2024, rreth 61%. Shpenzimet operative janë realizuar 2,796,905 lekë nga 6,100,000 lekë të planifikuara, rreth 46%.

Për “Shpenzimet kapitale” janë planifikuar blerje pajisje zyre në vlerën 150,000 lekë dhe pajisje elektronike në vlerën 150,000 lekë. Janë blerë pajisjet në vlerën 75,600 lekë dhe fondet e planifikuara për blerje pajisje zyre janë transferuar në blerje pajisje elektronike.

**Arkivi Shtetëror për Sistemin Gjyqësor**

Ky institucion, ka si objektiv pranimin për administrim dhe ruajtjen e përhershme të dokumentave me rëndësi historike dhe kombëtare të gjykatave të shkallës së parë dhe të dytë. Buxheti i alokuar për shpenzime personeli është realizuar 14,892,252 lekë nga 22,200,000 lekë të planifikuara, rreth 67 %. Shpenzimet operative janë realizuar 4,624,545 lekë nga 9,100,000 lekë të planifikuara për periudhën raportuese, rreth 51%. Produkti i këtij institucioni është “Përthithja e fondeve arkivore të gjykatave”, nga 52,000 metra linear që janë të planifikuara janë përpunuar 38,000 metra linear dokumente.

“Shpenzimet kapitale” janë planifikuar 200,000 lekë, për blerje “Pajisje elektronike”, për të cilat janë mbyllur procedurat e prokurimit dhe do të vijojë likuidimi gjatë muajit Shtator.

**Agjencia Kombëtare e Falimentimit**

Agjencia Kombëtare e Falimentimit ka planifikuar produktin mbikqyrja dhe licencimi i 9 administratorëve për periudhën raportuese ka realizaur 8 mbikqyrje të administratorëve të falimentimit kurse rinovimi i licencave është planifikuar për periudhën në vijim. Shpenzimet e personelit janë realizuar 6,229,854 lekë nga 10,600,000 lekë të planifikuara, rreth 59%, pasi ka një vend vakant. Shpenzimet operative jane realizuar 38%, 460,364 nga 1,400,000 lekë. Shpenzimet kapitale në vlerën 100,000 lekë janë realizuar 100%.

1. **Programi “Ndihma Juridike”**

Shpenzimet buxhetore për 8-mujorin e vitit 2024, krahasuar me buxhetin e alokuar janë realizuar rreth 43 %. Realizimi sipas zërave kryesorë, rezulton si më poshtë:

* Shpenzime personeli 50 %
* Shpenzime operative 36%
* Shpenzime kapitale 17%

**Realizimi i Fondeve të Programit**

*në mijë lekë*

Drejtoria e Ndihmës Juridike Falas, për 8-mujorin e vitit 2024, ka patur si qëllim të tij ofrimin e ndihmës juridike falas për individët që plotësojnë kushtet, si edhe zbatimin dhe monitorimin e cilësisë së dhënies së ndihmës juridike, në përputhje me legjislacionin në fuqi. Për realizimin e këtij qëllimi janë përcaktuar objektivat e mëposhtme:

1. Dhënia e ndihmës juridike parësore dhe dytësore për kategoritë përfituese sipas ligjit për ndihmën juridike,
2. Dhënia e ndihmës juridike parësore dhe dytësore për gratë dhe vajzat, pjesë e kategorisë përfituese sipas ligjit për ndihmën juridike.

Buxheti fillestar i akorduar, me Ligjin nr.97/2023, “Për buxhetin e vitit 2024”, për programin Ndihma Juridike, ishte 107,450,000 lekë, me shkresën nr.1123/1, datë 21.02.2024 të Ministrisë së Financave është miratuar shtesa e fondit të veçantë prej 100,000 lekësh dhe në zbatim të VKM-së nr.381 datë 12.06.2024 janë pakësuar fondet për mallra e shërbime në vlerën 10,000,000 lekë. Plani i rishikuar për këtë program është 97,550,000 lekë.

Shpenzimet e personelit janë realizuar 27,729,569 lekë nga 55,900,000 lekë të planifikuara, rreth 50%. Drejtoria e Përgjithshme e Ndihmës Juridike Falas ka në strukture 8 vende vakante.

Shpenzimet operative janë realizuar 14,266,255 lekë nga 39,650,000, në masën 36%. Realizimi i shpenzimeve operative lidhet jo vetëm me likujdimin e faturave për shpenzimet fikse të institucionit, por edhe me likujdimin e vendimeve gjyqësore për pagesën e avokatëve dhe ekspertëve që ofrojnë ndihmë juridike dytësore. Theksojmë se likujdimi i avokatëve ofrues të ndihmës juridike dytësore bëhet në momentin që vendimet gjyqësore marrin formë të prerë. Për 8-mujorin e parë të vitit 2024 janë likujduar 261 vendime juridike dytësore me një fond prej 9,538,5000 lekë nga të cilat 181 raste janë për vajzat dhe gratë në nevojë.

Fondet e alokuara për transferta korrente të brendshme janë në vlerën 8,000,000 lekë, të cilat shërbejnë për financimin e organizatave jofitimprurëse. Për 8-mujorin e vitit 2024 janë shpenzuar 396,279 lekë që i përkasin këstit të katërt dhe të fundit të akorduar për organizatat “Qendra Psiko Sociale Vatra” dhe “Linja e Këshillimit për Gra dhe Vajza”, të cilat u shpallën fituese të financimit nga buxheti i shtetit në vitin 2023. Për vitin 2024 ende nuk është hapur thirrja e financimit për organizatat jofitimprurëse që kërkojnë financim nga buxheti i shtetit. Për sa i përket realizimit të produkteve nga ana sasiore për 8-mujorin e vitit 2024 situata paraqitet si më poshtë:

* Produkti i parë është dhënia e ndihmës Juridike Parësore dhe Dytësore nga 1,333 raste të planifikuara janë realizuar 852 raste, ose 64%.
* Produkti i dytë është dhënia e ndihmës juridike për gratë nga 2,000 raste të planifikuara janë realizuar 1,017 raste. Në terma të sasisë produkti është realizuar në masën 51%.

Të dy produktet nuk janë realizuar plotësisht pasi një vendim gjyqësor për dhënie ndihme juridike zgjat në kohë dhe likujdimi i avokatëve bëhet në momentin që vendimi merr formë të prerë. Në total kemi 32 ofrues të shërbimit të ndihmës juridike parësore në mbi 90% të territorit, nëpërmjet platformave online (juristionline.al) dhe numrit të gjelbër 08001010. Për 8-mujorin e vitit 2024 rezulton të jetë ofruar ndihmë juridike parësore për 4,438 qytetarë, prej të cilave2,628gra dhe vajza në nevojë.

Për këtë institucion shpenzimet kapitale janë planifikuar si më poshtë.

1. Blerje pajisje zyre në vlerën 1,000,000 lekë, do të realizohen në muajt në vijim.
2. Blerje pajisje elektronike në vlerën 1,000,000 lekë, procedura është realizuar 30% rezulton me fonde lë lira.
3. **Programi “Publikime Zyrtare”**

Shpenzimet buxhetore për 8-mujorin e vitit 2024, krahasuar me buxhetin e alokuar janë realizuar rreth 43 %. Realizimi sipas zërave kryesorë, rezulton si më poshtë:

* + Shpenzimet e personelit 57%
  + Shpenzimet e tjera operative 19%
  + Shpenzimet kapitale 0%

**Realizimi i Fondeve të Programit**

*në mijë lekë*

Buxheti fillestar i akorduar, me Ligjin nr.97/2023, “Për buxhetin e vitit 2024”, për programin Publikimet Zyrtare, ishte 71,274,000 lekë, me shkresën nr.1123/1, datë 21.02.2024 të Ministrisë së Financave është miratuar shtesa e fondit të veçantë prej 100,000 lekësh dhe në zbatim të VKM-së Nr.381, datë 12.06.2024 u pakësuan shpenzimet për mallra e shërbime në vlerë 5,500,000 lekë. Plani i rishikuar për këtë program është 65,874,000 lekë.

Shpenzimet e personelit janë realizuar 24,619,590 lekë nga 43,074,000 lekë të planifikuara, rreth 57%. Realizimi në këto nivele vjen pasi Qendra e Botimeve zyrtare ka 3 vende vakante në strukturë. Shpenzimet e tjera operative janë realizuar 3,443,604 lekë nga 17,800,000 lekë të planifikuara, rreth 19%. Realizimi është në këto nivele është pasi janë kursyer fonde në zërat e shpenzimeve për shërbime nga të tretët dhe pasi disa procedura prokurimi kanë nisur 2 janë realizuar por ende nuk kanë përfunduar furnizimet për të bërë likuidimet e kontratave.

Për shpenzimet kapitale, është parashikuar projekti “blerje pajisje elektronike” në vlerën 5,000,000 lekë. Me këtë fond është parashikuar të blehet një printer grafik. Kjo procedurë do të kryhet nga AKSHI.

Për vitin 2024 janë parashikuar 4 produkte:

1. “Botimi i akteve në fletoren zyrtare brenda afateve ligjore”, nga 138 akte të planifikuara për tu botuar janë realizuar 152 botime. Numri i akteve të ardhura për botim ka qenë më i madh se planifikimi, i cili është bërë duke u bazuar në realizimin e viteve të kaluara. Botimet janë realizuar të gjitha në kohë dhe brenda afatave ligjore.
2. “Botimi i kodeve dhe përmbledhëseve të legjislacionit të përditësuara, në kohë reale”, ky produkt është realizuar plotësisht. Janë realizuar dhe parashikuar 4 botime të kodeve dhe përmbledhëseve të legjislacionit.
3. “Botimi i akteve në buletinin e njoftimeve zyrtare brenda afateve ligjore”, janë planifikuar 24 dhe realizuar 23. Ky produkt është realizuar 75 %, pasi numri i paraqitur pranë Qendrës së Botimeve Zyrtare ka qënë më i vogël se sa parashikimi.
4. “Botimi elektronik i fletores zyrtare, buletinit të njoftimeve zyrtare, kodeve dhe përmbledhëseve të legjislacionit”, nga 166 buletine të planifikuara janë botuar 179 buletine.

**4. Programi “Mjekësia Ligjore”**

Shpenzimet buxhetore për 8-mujorin e vitit 2024, krahasuar me buxhetin janë realizuar rreth 18 %. Realizimi sipas zërave kryesorë, rezulton si më poshtë:

* + Shpenzimet e personelit 71 %
  + Shpenzimet e tjera operative 34 %
  + Shpenzimet kapitale 0 %

**Realizimi i Fondeve të Programit**

*në mijë lekë*

Buxheti fillestar i akorduar, me Ligjin nr.97/2023, “Për buxhetin e vitit 2024”, për programin Mjekësia Ligjore, ishte 338,000,000 lekë, me shkresën nr.1123/1, datë 21.02.2024 të Ministrisë së Financave është miratuar shtesa e fondit të veçantë prej 100,000 lekësh. Plani i rishikuar për këtë program është 338,100,000 lekë.

Shpenzimet e personelit janë realizuar 45,276,926 lekë nga 63,872,000 të planifikuara, rreth 71%, për shkak të 3 vendeve vakante. Shpenzimet operative janë realizuar 14,611,195 lekë nga 43,228,000 lekë të planifikuara, rreth 34%. Në këtë periudhë kryhet procedura blerje reagentë dhe materiale laboratori, si dhe marrja e mjeteve me qera dhe mirëmbjatje kompjuterike. Këto procedura do të realizohen në periudhat e mëvonshme. Aktualisht është lidhur kontrata e mirëmbajtjes së sistemit të kamerave.

Për vitin 2024 ky institucion për të realizuar objektivat dhe për të përmbushur qëllimin e tij ka planifikuar dy produkte si më poshtë:

1. Akte ekspertimi, janë kryer 10,788 akte ekspertimi nga 12,000 të planifikuara për periudhën raportuese.
2. Akte ekspertimi të realizuara për shkak të dhunës seksuale, janë kryer 35 akte ekspertimi gjatë periudhës 8-mujore.

Është e pamundur të bëhet një parashikim i saktë i rasteve të ekspertizave mjeko-ligjor.

Shpenzimet kapitale të planifikuara për:

* “Blerje pajisje autopsie dhe laboratorike” në vlerën 48,508,412 lekë. Po përgatiten dokumentat për ta hedhur në SPE.
* “Shtim kati dhe rikonstruksion i IML-së dhe Morgut”, në vlerën 60,549,852 lekë. Në këtë vlerë projekti përfshihet dhe supervizimi. Në shtator është për likuidim situacioni i parë i punimeve
* “Blerje pajisje elektronike”, në vlerën 1,200,000 lekë, është realizuar në vlerën 600,000 lekë. Pjesa e mbetur do të realizohet deri në fund te vitit 2024.
* “Ndërtim dhome frigoriferike kufoma mbajtëse dhe blerjeve frigoriferësh”, në vlerën 120,000,000 lekë. Në fazën e vlerësimit të ofertave nga operatorët ekonomik.
* Supervizioni i projektit 741,736 lekë “Shtim kati dhe rikonstruksion i IML-së dhe Morgut” do të likuidohet në mbyllje të projekt.

1. **Programi “Sistemi i Burgjeve”**

Shpenzimet buxhetore për 8-mujorin e vitit 2024, krahasuar me buxhetin janë realizuar rreth 60%. Realizimi sipas zërave kryesorë, rezulton si më poshtë:

* + Shpenzimet e personelit 66%
  + Shpenzimet e tjera operative 51%
  + Shpenzimet kapitale 3%

**Realizimi i Fondeve të Programit**

*në mijë lekë*

Buxheti fillestar i akorduar, me Ligjin nr.97/2023, “Për buxhetin e vitit 2024”, për programin Sistemi i Burgjeve, ishte 7,760,232,000 lekë, me shkresën nr.1123/1, datë 21.02.2024 të Ministrisë së Financave është miratuar shtesa e fondit të veçantë prej 8,000,000 lekë. Plani i rishikuar për këtë program është 7,768,232,000 lekë.

Realizimi i fondeve për shpenzime personeli nga 5,672,632,000 lekë te planifikuara është realizuar 3,738,076,809 leke, ose rreth 66%. Për periudhën raportuese janë mesatarisht 372 vende vakante. Shpenzimet për mallra dhe shërbime janë realizuar rreth 51%, në vlerën 912,756,973 lekë nga 1,795,600,000 lekë të parashikuara për vitin 2024. Ndërkohë janë obliguar në thesar 450 milionë lekë për blerjen ushqimeve për të dënuarit, blerje gaz për gatim, blerje karburant dhe shërbimi i printimit.

Për këtë program janë parashikuar 8 produkte për shpenzimet korrente si më poshtë:

1. Administrata Funksionale
2. Te dënuar burra të trajtuar në I.E.V.P
3. Të dënuar femra të trajtuara në I.E.V.P
4. Të dënuar të mitur të trajtuar në I.E.V.P
5. Të dënuar të trajtuar me shërbim shëndetësor
6. Të burgosur të integruar burra
7. Të burgosur të integruar femra
8. Të burgosur të integruar të mitur

Realizimi i këtyre produkteve ndikon drejtëpërsëdrejti në përmirësimin e kushteve në sistemin penitenciar.

* Administrata funksionale është realizuar plotësisht edhe kur rezultojnë 372 vende vakante.
* Produkti i dytë është planifikuar të trajtohen 5750 të burgosur burra dhe janë trajtuar 5327. Ky produkt rezulton me ulje për shkak të hyrje-daljeve nga burgjet për periudhën 8-mujore.
* Të dënuar femra të trajtuara janë planifikuar 74 dhe trajtuar 65. Ky produkt rezulton me ulje për shkak të hyrje-daljeve nga burgjet për periudhën raportuese dhe amnistisë që ka filluar zbatimin në muajin prill 2024.
* Për sa i përket të dënuarëve të mitur, 32 planifikuar për tu trajtuar dhe janë trajtuar 21 të mitur.
* Për 8-mujorin e vitit 2024, numri i të dënuarve të trajtuar me shërbim shëndetësor është 466 raste. Këta të dënuar marrin trajtim të vazhdueshëm. Në krahasim me vitin 2023 janë shtuar 36 raste.

Për produktet të dënuar burra, të dënuar femra dhe të dënuar të mitur të integruar nuk ka patur përgjigje nga institucionet përkatëse që merren me integrimin e të burgosurve, pas lirimit të tyre.

Për këto produkte numri që kemi trajtuar si fakt është numri i të dënuarve të punësuar aktualisht në institucion dhe në privat.

Për sa i përket shpenzimeve kapitale realizimi është rreth 3%, janë likujduar 7,566,247 lekë krahasuar me planin 300,000,000 lekë të parashikuara.

Më poshtë po listojmë të gjitha projektet e planifikuara për vitin 2024, për Programin e Burgjeve, pasi realizimi i tyre ndikon ndjeshëm në realizimin e objektivave të parashikuara në funksion të reformës në sistemin penitenciar.

* Studime Projektime, në vlerën **1,200,000** lekë. Janë realizuar në vlerën 988,567 lekë.
* Blerje automjete për sistemin e burgjeve, në vlerën **73,000,000** lekë. Procedura po kryhet nga Operatori i Blerjeve të Përqëndruara.
* Blerje pajisje të ndryshme për Sistemin e Burgjeve janë planifikuar **97,439,550** lekë. Ky projekt është i ndarë në lote sipas nënprojekteve të mëposhtme:

1. Blerje pajisje për Kontrollin dhe Monitorimin Elektronik (KME), në vlerën **15,000,000** lekë. Procedura e prokurimit është anulluar dhe jemi duke e rihedhur përsëri në SPE.
2. Blerje pajisje shëndetësie në vlerën **7,500,000** lekë. Për këtë fond është lidhur kontrata e nr. 10792/12, datë 02.08.2024 në vlerën 7,267,200 lekë. Drejtoria e Përgjithshme e Burgjeve është duke marrë në dorëzim mallin.
3. Blerje pajisje logjistike për blerje (enë guzhine, pompa uji, lavatrice etj) planifikuar nga Drejtoria e Përgjithshme e Burgjeve në vlerën **59,139,550 lekë**. Janë lidhur 4 kontrata në muajin Gusht me vlerë totale 32,434,800 lekë***.*** Për pajisjet e logjistikës procedura është në proces prokurimi ndërsa për blerjen e gjeneratorëve ka përfunduar faza e vlerësimit.
4. Blerje pajisje TIK në vlerën **13,800,000** lekë. Janë dërguar kërkesat për pajisjet te AKSHI, i cili do të kryejë procedurën e prokurimit.
5. Blerje pajisje për Shërbimin e Kontrollit të Brendshëm të Burgjeve në vlerën **2,000,000** lekë të cilat janë në proces prokurimi.

* Orendi në Sistemin e Burgjeve për IEVP Pojskë në vlerën **6,577,680** lekë. Realizuar 100%.
* Projekti “Sistemi i ngrohje/ftohjes në IEVP” në vlerë **20,000,000** lekë. Ky projekt është, në fazën e prokurimit.
* Përmirësimi i infrastrukturës së furnizimit me ujë në IEVP Pojskë në vlerën **670,000** lekë.
* Përmirësimi i kushteve të jetesës nëpërmjet përmirësimit infrastukturës ndërtimore në IEVP në vlerën **95,875,000** lekë. Procedura po kryhet nga Operatori i Blerjeve të Përqëndruara.
* Përmirësimi i infrastrukturës ndërtimore, rrjeti i ujërave të zeza në IEVP Shkodër në vlerën **5,237,770 lekë**. Ky projekt është në fazën prokurimit.

1. **Programi “Shërbimi i Përmbarimit Gjyqësor”**

Shpenzimet buxhetore për 8-mujorin e vitit 2024, krahasuar me buxhetin e vitit 2024 janë realizuar rreth 57 %. Realizimi sipas zërave kryesorë, rezulton si më poshtë:

* + Shpenzimet e personelit 61 %
  + Shpenzimet e tjera operative 38 %
  + Shpenzime kapitale 0%

**Realizimi i Fondeve të Programit**

*në mijë lekë*

Buxheti fillestar i akorduar, me Ligjin nr.97/2023, “Për buxhetin e vitit 2024”, për programin Shërbimi i Përmbarimit Gjyqësor, ishte 298,200,000 lekë, me shkresën nr.1123/1, datë 21.02.2024 të Ministrisë së Financave është miratuar shtesa e fondit të veçantë prej 400,000 lekësh. Në zbatim të VKM-së Nr.381, datë 12.06.2024 janë pakësuar fondet për mallra dhe shërbime në vlerën 2,000,000 lekë. Plani i rishikuar për këtë program është 296,600,000 lekë.

Shpenzimet e personelit janë realizuar 158,760,490 lekë nga 261,300,000 lekë, rreth 61 %. Në Drejtorinë e Përgjithshme të Përmbarimit janë 7 vende vakante. Realizimi i shpenzimeve operative është rreth 38%, janë realizuar 11,459,616 lekë nga 30,300,000 të parashikuara. Detajimi i fondeve në zyrat vendore të Drejtorisë së Përgjithshme të Përmbarimit sjell vonesa në realizimin e disa zërave të shpenzimeve operative. Shërbimi i Përmbarimit Gjyqësor për vitin 2024 ka parashikuar të realizojë 3 objektiva;

* Tituj Ekzekutivë që kanë marrë zgjidhje ligjore është realizuar rreth 100%, janë ekzekutuar 15,870 tituj duke përfshirë këtu urdhrat e mbrojtjes dhe pensionet ushqimore (të cilët janë në vazhdimësi).
* Urdhëra mbrojtje të regjistruarështë realizuar rreth 100%. Janë realizuar 1067 urdhëra mbrojtje.
* Pensione ushqimore dhe takim me fëmijëtnë total 11,703 çështje, të cilat janë në vazhdim për pensionet ushqimore dhe takim me fëmijët.

Shpenzimet kapitale 5,000,000 lekë të planifikuara për projektin “Blerje automjete”, do të realizohet procedura nga Operatori i Blerjeve të Përqëndruara.

1. **Programi “Shërbimi për Çështjet e Birësimeve”**

Shpenzimet buxhetore për vitin 2024, krahasuar me buxhetin janë realizuar rreth 55%. Realizimi sipas zërave kryesorë, rezulton si më poshtë:

* + Shpenzimet e personelit 57 %
  + Shpenzimet e tjera operative 47 %
  + Shpenzime kapitale 43 %

**Realizimi i Fondeve të Programit**

*në mijë lekë*

Buxheti fillestar i akorduar, me Ligjin nr.97/2023, “Për buxhetin e vitit 2024”, për programin Shërbimi për Çështjet e Birësimeve, ishte 18,140,000 lekë, me shkresën nr.1123/1, datë 21.02.2024 të Ministrisë së Financave është miratuar shtesa e fondit të veçantë prej 100,000 lekësh. Plani i rishikuar për këtë program është 18,240,000 lekë.

Shpenzimet e personelit nga 14,500,000 lekë të planifikuara janë realizuar 8,369,022 lekë, rreth 57%, shpenzimet operative janë realizuar 1,617,645 lekë nga 3,540,000 lekë të planifikuara, rreth 47%, pasi nuk janë realizuar të gjitha procedurat e prokurimit të parashikuara. Gjithashtu janë realizuar pjesësisht edhe fondet e parashikuara për shërbime nga të tretët, për zërin honorare për anëtarët e Këshillit Drejtues të Komiteti Shqiptar i Birësimve.

Shërbimi për Çështjet e Birësimeve për 8-mujorin e vitit 2024 ka parashikuar produktin *“Kërkesa për birësim të shqyrtuara”* nga 20 kërkesa të parashikuara, janë realizuar 9 kërkesa për birësim. Institucioni është angazhuar maksimalisht për vijimin e detyrave të parashikuara, duke shqyrtuar të gjitha kërkesat e aplikantëve birësues, si dhe realizimin e proceseve birësuese për të gjithë fëmijët dosjet e të cilëve janë depozituar në Komitetin Shqiptar të Birësimeve.

Për shpenzimet kapitale janë planifikuar 200,000 lekë për blerjen e dy pajisjeve zyre. Investimi është realizuar në vlerën 86,352 lekë, diferenca është fond i lirë.

1. Programi “Shërbimi i Kthimit dhe Kompensimit të Pronave”

Buxheti fillestar i akorduar, me Ligjin nr.97/2023, “Për buxhetin e vitit 2024”, për programin Shërbimi i Kthimit dhe Kompensimit të Pronave, ishte 4,410,838,000 lekë, me shkresën nr.1123/1, datë 21.02.2024 të Ministrisë së Financave është miratuar shtesa e fondit të veçantë prej 200,000. Plani i rishikuar për këtë program është 4,411,038,000 lekë.

Shpenzimet buxhetore për 8-mujorin e vitit 2024, krahasuar me buxhetin e alokuar janë realizuar rreth 48%, pa përfshirë ndikimin e fondit te kompensimit të Ish-pronarëve.

Realizimi sipas zërave kryesorë, rezulton si më poshtë:

* + Shpenzimet e personelit 51%
  + Shpenzimet e tjera operative 35%
  + Shpenzime për kompensimin e ish-pronarëve 24%

**Realizimi i Fondeve të Programit**

*në mijë lekë*

Realizimi i shpenzimeve të personelit është 131,607,080 nga 256,298,000 lekë, rreth 51 %, pasi në Shërbimin për Kthimin dhe Kompesimin e Pronave ka 10 vende vakante.

Realizimi i shpenzimeve operative është 19,896,255 lekë nga 56,600,000 lekë të planifikuara për vitin 2024, ose rreth 35 %. Gjatë këtij 8 mujori janë lidhur 9 kontrata që e shtrijnë aktivitetin për gjatë vitit 2024.

Shërbimi për Kthimin dhe Kompesimin e Pronave për vitin 2024 ka parashikuar të realizojë 4 produkte;

* Produkti *“Përfitues nga fondi fizik dhe financiar të kompensuar”,* është realizuar 100%, janë kompensuar 90 subjekte me fond prej 254,464,260 lekë dhe për 4 subjekte është mbyllur procedimi. Fondi i kopensimit ka qënë gjendje në Bankën e Nivelit të dytë.
* Produkti *“Vendimet e ankimuara në Gjykatë”,* është realizuar rreth 100%. Gjatë 8-mujorit të vitit 2024 janë mbyllur 211 çështje dhe ndërkohë janë hapur për shqyrtim 192 çështje të tjera.
* Projekti *“Blerje pajisje elektronike”*, ka ardhur autorizimi nga AKSHI në fazën e lidhjes së kontratave me operatorët ekonomik.
* Produkti *“Shpërndarja e fondit të Aluiznit”* është realizuar 100%. Ky produkt është realizuar nga të ardhurat e realizuar nga ndërtimet informale të derdhura në llogari të ATP nga ASHK, gjatë kësaj periudhe janë kompensuar 276 subjekte me fond 327,360,580 lekë. Gjatë 8-mujorit janë pranuar 763 aplikime.

1. **Programi “Shërbimi i Provës”**

Shpenzimet buxhetore për 8-mujorin e vitit 2024, krahasuar me buxhetin e alokuar janë realizuar rreth 55%.Realizimi sipas zërave kryesorë, rezulton si më poshtë:

* + Shpenzimet e personelit 55 %
  + Shpenzimet e tjera operative 50 %
  + Shpenzime kapitale 99 %

**Realizimi i Fondeve të Programit**

*në mijë lekë*

Buxheti fillestar i akorduar, me Ligjin nr.97/2023, “Për buxhetin e vitit 2024”, për programin Shërbimi i Provës, ishte 210,060,000 lekë, me shkresën nr.1123/1, datë 21.02.2024 të Ministrisë së Financave është miratuar shtesa e fondit të veçantë prej 200,000 lekësh. Plani i rishikuar për këtë program është 210,260,000 lekë.

Shpenzimet e personelit janë realizuar 102,600,508 lekë nga 186,956,000 lekë të planifikuara, rreth 55%, për shkak të 31 vendeve vakante. Shpenzimet operative janë realizuar 10,675,308 lekë në nga 21,304,000 lekë të parashikuara, në masën 50%. Kjo vjen pasi nuk kanë përfunduar procedurat e prokurimeve me vlerë të vogël, por do të realizohen në muajt në vijim.

Me fondet e alokuara për shpenzimet kapitale është planifikuar projekti “Blerje pajisje elektronike” në vlerën 2,000,000 lekë eshte realizuar në vlerën 1,972,440 lekë.

Shërbimi i Provës për vitin 2024 ka parashikuar të realizojë këto produkte:

* Produkti *“Persona të mbikqyrur me dënime alternative (meshkuj)”,* është realizuar 81%, nga 9,100 persona meshkuj të mbikqyrur me dënime alternative, janë mbikqyrur 7,347.
* Produkti *“Gra të dënuara me dënime alternative të përfshira në programin e riintegrimit”,* është realizuar 79%, nga 790 raste gra të dënuara me dënime alternative të përfshira në programin e riintegrimit, janë realizuar 621 raste. Në realizimin e këtij treguesi, ka ndikuar numri i vendimeve gjyqësore të dhëna për gratë në proces riintegrimi.
* Produkti *“Të mitur të mbikqyrur nga Shërbimi i Provës”* është realizuar plotësisht nga 300 të mitur të parashikuar për mbikqyrje nga Shërbimi i Provës, janë mbikqyrur 268 të mitur.